**Oznam – Prenosná volebná schránka**

Oznamujeme občanom,

že dňa 29. októbra 2022, t.j. v sobotu sa budú konať spojené voľby do orgánov samosprávy obcí a orgánov samosprávnych krajov v čase **od 7,00 do 20,00 hod.**

Volebnou miestnosťou v obci Vlčkovce je spoločenská miestnosť Obecného úradu.

Pripomíname občanom, že volič je povinný preukázať sa pred hlasovaním občianskym preukazom.

Občania obce Vlčkovce, ktorí sa chcú zúčastniť volieb a **závažné, najmä** **zdravotné dôvody** ( okrem ochorenia na COVID 19) **im bránia dostaviť sa** do volebnej miestnosti, **môžu** požiadať o možnosť hlasovania prostredníctvom **prenosnej volebnej schránky**.

O túto možnosť môžu požiadať do piatku 28. októbra 2022 do 12:00 hodiny telefonicky na Obecnom úrade vo Vlčkovciach na tel. čísle 5584 037, prípadne v deň volieb, t.j. v sobotu – 29. októbra do 13:00 hodiny priamo u členov okrskovej volebnej komisie.